Afganistan, shtimi i trupave amerikane dhe infrastruktura
infrastruktura për të mbështetur operacionet ushtarake amerikane në Afganistan është e mbingarkuar
Në Afganistanin jugor, një ekip i forcave ajrore amerikane të transportit përgatitet të hedhë me parashutë furnizime për një njësi të marinës në tokë. Terreni shkëmbor, rrugët e këqia dhe sulmet e pareshtura të forcave të armikut, i detyrojnë strategët amerikanë të dëgojnë nga ajri shumicën e furnizimeve luftarake. Se si do të dërgohen furnizime tek trupat është vetëm një nga disa probleme logjistike që duhet të kenë parasysh strategët amerikanë, tani që 30 mijë trupa do t’i shtohen kontigjentit ekzistues në Afganistan. Pentagoni ka caktuar një shumë prej 1.4 miliardë dollarësh për ndërtime të reja në vend gjatë vitit 2010. Por shumë më tepër mund të jetë e nevojshme. Sfidat logjistike janë të pranishme në bazën Bagram jashtë Kabulit. Kjo ish bazë sovjetike, është qendra kryesore e furnizimeve amerikane të luftës, e personelit dhe e mjekimeve. Gjeneral i forcave ajrore amerikane, Steve Kwast, është komandant i operacioneve ajrore të bazës. Terminalet e udhëtarëve dhe të transportit të mallrave janë të mbushura në kapacitet të plotë, thotë nënkoloneli Dan Krall, a nga strategët që punojnë nën komandën e gjeneralit Kwast. Infrastruktura mjeksore përbën një tjetër problem. Me shtimin e numrit të të plagosurve, spitali ushtarak në Bargam, më i madhi në Afganistan, po punon edhe jashtë orarit. Komandanti i spitalit, koloneli Joe Chozinski, thotë se rastt e urgjencës janë pësëfishuar në krahasim me vitin e kaluar. Për t’iu përgjigjur kërkesës, spitali në Bagram ka shtuar një çadër për të sistemuar pacientët që dërgohen me avion në spitalet amerikane. Trupat shtesë do të kenë nevojë edhe për objekte të tjera dhe furnizimi i këtyre trupave do të kërkojnë shtimin e fluturimeve dhe depo të tjera. Ky është një fakt për të cilin Komanda Qendrore amerikane është më se e vetëdijshme, thotë nënkoloneli Krall. //ii